Curaçaos herrelandslag i fotball

Curaçaos herrelandslag i fotball (; papiamento, Selekshon di Futbòl Kòrsou) representerer Curaçao i internasjonal fotball og er kontrollert av Curaçaos fotballforbund (FFK). Curaçao er medlem av CONCACAF og den karibiske fotballunionen, og deltar i turneringer som arrangeres av disse forbunda, blant annet CONCACAF Gold Cup og Karibiamesterskapet.

Curaçao ble medlem av FIFA i mars 2011 og overtok FIFA-rankingen og historikken til De nederlandske Antillers herrelandslag i fotball, ettersom De nederlandske Antiller ble oppløst 10. oktober 2010. Curaçao kom inn på FIFAs verdensranking på 151.-plass i 2011 og falt til 178.-plass i 2013. Deretter klatret laget på rangeringen til det nådde 68.-plass i 2017.Curacao , FIFA Ranking. Lest 2. juli 2017. Framgangen ble forklart med Patrick Kluiverts innsats som trener fra 2015 til 2016, da Remko Bicentini tok over.

Den første kampen Curaçao spilte etter oppløsningen var på Estadio Panamericano 20. august 2011. Den endte med 1–0-tap mot Den dominikanske republikk.

Under CONCACAF-kvalifiseringen til VM i fotball 2018, klarte Curaçao å slå Cuba på bortemålsregelen (1–1). Laget vant Caribbean Cup 2017 over Jamaica (2–1).«Caribbean Cup: Curacao dethrone Jamaica as Caribbean champions», Jamaica Observer, 25. juni 2017. Lest 2. juli 2017. Laget kvalifiserte seg dermed til CONCACAF Gold Cup for menn 2017.

I 2026 utvidet FIFA fotball-VM fra 32 til 48 lag. Dick Advocaat ledet landslaget i VM kvalifiseringen, der de slo Bermuda to ganger, de spilte to ganger uavgjort mot Trinidad og Tobago og en uavgjort og en seier over Jamaica.  Curacao ble dermed den minste nasjonen som har kvalifisert seg til VM, en rekord Island hadde, og Dick Advocaat ble den eldste treneren som har fått et lag til VM. Laget var da nummer 82 på verdensrankingen. 

 Se også 
 Curaçaos kvinnelandslag i fotball
 De nederlandske Antillers kvinnelandslag i fotball
 De nederlandske Antillers herrelandslag i fotball (1958–2010)
 Curaçao og avhengige områders herrelandslag i fotball (1921–1958)
 Nederlands herrelandslag i fotball
 Arubas herrelandslag i fotball
 Bonaires herrelandslag i fotball
 Sint Maartens herrelandslag i fotball

 Referanser 

 Eksterne lenker 
 Federashon Futbol Korsou — Curaçaos fotballforbund
 Curaçao  hos FIFA.com

Kategori:Herrelandslag i fotball
Kategori:Fotball på Curaçao